ประกาศกระทรวงการคลัง เรื่อง การกู้เงินระยะสั้นเพื่อการปรับโครงสร้างหนี้ (พ.ร.บ. การบริหารหนี้สาธารณะ ฯ) ในปีงบประมาณ พ.ศ. 2556 ครั้งที่ 5
ประกาศกระทรวงการคลัง
ประกาศกระทรวงการคลัง
เรื่อง
การกู้เงินระยะสั้นเพื่อการปรับโครงสร้างหนี้ (พ.ร.บ. การบริหารหนี้สาธารณะฯ)
ในปีงบประมาณ
พ.ศ. ๒๕๕๖
ครั้งที่ ๕[๑]
 

อาศัยอำนาจตามความในมาตรา ๑๐ และมาตรา ๑๖
แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบทั่วกันว่า

กระทรวงการคลังโดยความเห็นชอบของคณะรัฐมนตรี
อาศัยอำนาจตามความในมาตรา ๑๔ และมาตรา ๒๔ แห่งพระราชบัญญัติการบริหารหนี้สาธารณะ
พ.ศ. ๒๕๔๘ และที่แก้ไขเพิ่มเติม (ฉบับที่ ๒) พ.ศ. ๒๕๕๑
ได้ดำเนินการกู้เงินระยะสั้นเพื่อปรับโครงสร้างหนี้ โดยมีรายละเอียดและเงื่อนไข
ดังต่อไปนี้

๑. กระทรวงการคลังได้ดำเนินการกู้เงินระยะสั้นจากสถาบันการเงินจำนวน
๓ แห่ง ประกอบด้วย ธนาคารกรุงเทพ จำกัด (มหาชน) ธนาคารออมสิน และธนาคารกรุงไทย
จำกัด (มหาชน) วงเงินรวม ๑๖,๐๐๐ ล้านบาท
(หนึ่งหมื่นหกพันล้านบาทถ้วน) โดยมีอัตราดอกเบี้ยเฉลี่ยร้อยละ ๒.๗๑ ต่อปี เพื่อนำมาใช้ในการปรับโครงสร้างหนี้พันธบัตรรัฐบาลที่ครบกำหนดไถ่ถอนในวันที่
๑๓ กรกฎาคม ๒๕๕๖ (เนื่องจากวันที่ ๑๓ กรกฎาคม ๒๕๕๖
ตรงกับวันหยุดทำการของสถาบันการเงิน
จึงเลื่อนการชำระคืนต้นเงินพันธบัตรรัฐบาลเป็นวันทำการถัดไป)

๒. เบิกเงินกู้ทั้งจำนวนในวันที่
๑๕ กรกฎาคม ๒๕๕๖

๓. อายุเงินกู้ไม่เกิน
๑ เดือน นับตั้งแต่วันที่ ๑๕ กรกฎาคม ๒๕๕๖ (ครบกำหนดชำระวันที่ ๑๕ สิงหาคม ๒๕๕๖)

๔. กรณีที่มีการชำระคืนหนี้ก่อนกำหนด
กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๒ วันทำการ
โดยจะชำระค่าดอกเบี้ยคงค้างของหนี้เงินต้นที่ชำระคืนก่อนกำหนดพร้อมกับการชำระหนี้เงินต้นก่อนกำหนดนั้นด้วย
หากวันครบกำหนดชำระหนี้ตรงกับวันหยุดธนาคารแห่งประเทศไทย
กระทรวงการคลังจะชำระหนี้ในวันเปิดทำการถัดไป
และจะคำนวณดอกเบี้ยจนถึงวันก่อนวันชำระหนี้ การคำนวณดอกเบี้ยใช้หลักเกณฑ์หนึ่งปีมี
๓๖๕ วัน แล้วนับตามจำนวนวันที่เกิดขึ้นจริงเศษของหนึ่งสตางค์ให้ปัดทิ้ง

๕. ไม่มีค่าธรรมเนียมและค่าใช้จ่ายใด
ๆ


ประกาศ
ณ วันที่ ๔ กรกฎาคม พ.ศ. ๒๕๕๖
พงษ์ภาณุ
เศวตรุนทร์
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
รัฐมนตรีว่าการกระทรวงการคลัง


























ปริยานุช/ผู้จัดทำ
๕ สิงหาคม ๒๕๕๖

อุษมล/ผู้ตรวจ
๗ สิงหาคม ๒๕๕๖

[๑] ราชกิจจานุเบกษา
เล่ม ๑๓๐/ตอนพิเศษ ๙๐ ง/หน้า ๙/๓๐ กรกฎาคม ๒๕๕๖